проверка, в съответствие с приложение I, точка 3 от Директива 2014/45/ЕС, и
 б)
 подробни правила относно формата на данните и процедурите за достъп до относимата техническа информация.
 Член 2
 Приложно поле
 Настоящият регламент се прилага за превозните средства, които подлежат на прегледи за проверка на техническата изправност в съответствие с член 2, параграф 1 от Директива 2014/45/ЕС и са първоначално регистрирани или въведени в експлоатация за пръв път в държава членка от 20 май 2018 г. нататък.
 Член 3
 Определения
 За целите на настоящия регламент се прилагат следните определения:
 1)
 „производител“ означава всяко физическо или юридическо лице по смисъла на определенията в регламенти (ЕС) No 167/2013 (4) на Европейския парламент и на Съвета и (ЕС) No 168/2013 (5) на Европейския парламент и на Съвета и Директива 2007/46/ЕО на Европейския парламент и на Съвета (6);
 2)
 „представител на производителя“ означава всяко физическо или юридическо лице по смисъла на определенията в регламенти (ЕС) No 167/2013 и (ЕС) No 168/2013, и Директива 2007/46/ЕО;
 3)
 „машинночетим“ означава пряко използваем от компютър;
 4)
 „информация за ремонта и поддръжката на превозното средство“ означава информацията по смисъла на определението в регламенти (ЕС) No 167/2013 и (ЕС) No 168/2013, и Директива 2007/46/ЕО;
 5)
 „регистрация“ означава административно разрешение за въвеждане в експлоатация по пътищата на превозно средство по смисъла на определението в член 2, буква б) от Директива 1999/37/ЕО на Съвета (7).
 Член 4
 Техническа информация за превозните средства
 Техническата информация, необходима за извършване на прегледа за проверка на техническата изправност, се съдържа в приложението към настоящия регламент.
 Член 5
 Ред за достъп до техническата информация за превозното средство
 1. Предвидената в приложението към настоящия регламент техническа информация за превозното средство се предоставя на разположение на контролно-техническите пунктове и на съответните компетентни органи по такъв начин, че да се гарантира недискриминационният, улеснен, неограничен, своевременен и унифициран достъп до тази информация.
 2. Техническата информация се предоставя на разположение не по-късно от 6 месеца след регистрацията или въвеждането в експлоатация на превозното средство. По отношение на превозните средства, регистрирани или пуснати в употреба между 20 май 2018 г. и 20 ноември 2019 г., обаче тази информация се предоставя на разположение на 20 май 2020 г.
 3. По изключение от разпоредбите на параграф 2, в случаите, посочени в първото, второто и петото тире на член 5, параграф 4 от Директива 2014/45/ЕС, производителят предоставя техническата информация на контролно-техническия пункт и на съответния компетентен орган при поискване и без забавяне.
 4. Производителят предоставя на контролно-техническите пунктове и на съответните компетентни органи последващите изменения и допълнения към техническата информация по параграф 1 едновременно с предоставянето на разположение на измененията и допълненията към информацията за ремонта и поддръжката на превозното средство.
 5. Техническата информация се предоставя на разположение на официалния език или езици на държавата членка на контролно-техническия пункт или на друг език със съгласието на компетентния орган на съответната държава членка.
 6. Производителите определят лице за връзка, което да отговаря за осигуряването на достъп до техническата информация за превозното средство. Координатите на лицето за връзка се оповестяват на уебсайта на производителя. Лице за връзка може